Fa vint-i-cinc anys que VilaWeb va començar a caminar. Ara, amb tota l'experiència acumulada, sabem que si aconseguim prou suport podem elevar la potència a 25 i fer el millor diari del món. Digital, català i en català. Ens ajudeu a fer-ho possible?

El sorteig de la Grossa de Cap d’Any ha repartit sort un any més. En la cinquena edició, s’han posat a la venda 34 milions d’euros, 32 dels quals distribuïts en paper i 2 milions a través dels terminals dels punts de venda i internet. Com en l’edició anterior, enguany s’han jugat 80.000 números a un preu de 5 euros el bitllet. Els premis es poden cobrar des de l’endemà del sorteig fins al 31 de març del 2018.

El web de Loteria de Catalunya ofereix la possibilitat de consultar a través d’un cercador si un bitllet ha resultat premiat.

Primer premi: 56795. Està premiat amb 20.000 euros per euro jugat, 100.000 euros per butlleta. S’ha venut a Vilassar de Mar (Maresme) i a Campdorà (Gironès), que ja va repartir el segon premi de la Grossa 2016.

Segon premi: 64773. Està premiat amb 6.500 euros per euro jugat, 32.500 euros per butlleta. Ha estat molt repartit i s’ha venut a les localitats de Terrassa, Martorell (Baix Llobregat), l’Ametlla del Vallès, Barcelona i Vic.

Tercer premi: 75182. Està premiat amb 3.000 euros per euro jugat, 15.000 euros per butlleta. Ha caigut a Lleida i Menàrguens (Noguera).

Quart premi: 32695. Està premiat amb 1.000 euros per euro jugat, 5.000 euros per butlleta. S’ha venut a Barcelona, Figueres, Vallfogona de Balaguer (Noguera) i per internet.

Cinquè premi: 68211. Està premiat amb 500 euros per cada euro jugat, 2.500 euros per butlleta. S’ha venut a Calaf (Anoia), Barcelona i Falset (Priorat).

Més informació: Els catalans castiguen la rifa de Nadal espanyola en benefici de la Grossa de Cap d’Any